Ribe Stifts Adresseaviser, 1846-06-12
Indenlandske Efterretninger. Under 3. Juni er udkommen følgende allerhøieste Placat: "Vi have efter Omstændighederne fundet forgodt ikke at tage nogen endelig allerhøieste Beslutning med Hensyn til det Udkast til en Anordning angaaende Trykkefrihededen, som Vi i Aaret 1844 have ladet begge Forsamlinger af Vore troe raadgivende Provindsialstænder for vort Kongerige Danmark forelægge, forinden der paany er givet de raadgivende Provindsialstænder for Nørre-Jylland Leilighed til derover at afgive den allerunderdanigste Betænkning, som de i 1844 ikke nedlagde, men at Vi dog have besluttet midlertidigen i nogle af de Jndskrænkninger, som fortiden finde Sted for Pressens Brug, at tilstaae de Lempelser, som ogsaa ved de nu bestaaende Anordninger kunne indrømmes. Vi ville derfor indtil videre have anordnet som følger: § 1. Overtrædelser af Placaten af 2. Octbr. 1810 sammenholdt med det allerhøieste Rescript af 10. April 1836 angaaende Optagelse af politiske Meddelelser i de uprivilegerede Blade, – hvad enten samme bestaaer i politiske Nyheder eller Efterretninger, eller i bemærkninger over fremmede Staters Forfatning eller Forvaltning, eller over det gjensidige Forhold imellem dem indbyrdes eller til det danske Monarchi, – skulle herefter, naar Vort Cancellie ikke finder sig anlediget til at tilstæde Udgivelsen af det beslaglagte Blad, og den Paagjældende ikke vil lade det beroe ved Beslaglæggelsen (efr. § 3), behandles og paadømmes som andre Presseforseelser, og ansees med en Mulct fra 20 til 200 Rbd. til vedkommende Fattigkasse; dersom de optagne politiske Meddelelser forøvrigt maatte være af ulovligt Jndhold, ville de Paagjældende derhos herfor være at drage til Ansvar i Overeensstemmelse med Lovgivningen. § 2. Den ved Placaten af 13. Mai 1814 givne Bestemmelse, i hvis Følge de til Politiets Gjennemsyn indleverede Blade og Skrifter, som ei udgjøre mere end 24 Ark, ikke maa udgives førend efter en vis Tids Forløb, skal herefter kun være anvendelig paa Blade og Skrifter, der ikke udgjøre mere end 6 Ark, hvorhos Tiden til Gjennemsynet af slige Skrifter, naar de ere over 1 Ark, indskrænkes til 48 Timer. Med Hensyn til større Skrifter indtil 24 Ark bliver derimod alene at forholde efter Forskrifterne i Forordningen af 27de September 1799 §§ 26 og 27. § 3. Bifalder Vort Danske Cancellie, at et til Samme indsendt Blad eller Skrift formedelst dets lovstridige Jndhold af vedkommende Politie-Embedsmand er lagt under Beslag, vil den Paagjældende, som hidtil strax være at tiltale, saafremt Jndholdet ansees at være saa strafværdigt, at justitiel Paatale, ikke bor undlades men ellers skal det ikke være nødvendigt fra det Offentliges Side at foranstalte Sag, anlagt, med mindre den Paagjældende, efterat Underretning om Beslaglæggelsens Stadfæstelse er ham meddeelt, inden 3 Dage forlanger Spørgsmaalet om Lovligheden eller Ulovligheden af det beslaglagte Blad eller Skrift afgjort af Domstolene, i hvilket Tilfælde det er en Selvfølge, at han vil være at ansee med den Straf, hvortil han i Overeensstemmelse med den gjældende Trykkefriheds-Lovgivning maatte have gjort sig skyldig. Det opløste borgerlige Artillerikorps's Medlemmer i Rendsborg indsendte for kort siden en Protest til Hs. M. Kongen mod den i Reskriptet af 20 April udtalte allerhøieste Mishag, og bade de tillige om en ærefuld Afsked istedetfor den stedfundne Opløsning. Hs. Maj. har allerede svaret Rendsborgerne paa dette Andragende, Alt. Mercur for 6. de indeholder herom Følgende: "J Anledning af den indsendte Ansøgning fra flere forhenværende Medlemmer af det opløste borgerlige Artillerikorps i Rendsborg, Fr. Beseler, H. F. L. Schmidt, B. C. v. Bentzen a. sammesteds, hvori der bedes og Tilbagekaldelse af den i det allerhøieste Reskript af 20. April d. A. mod benævnte Korps udtalte Mishag, og om at erholde en ærefuld Afsked, har Hs. Majestæt under 27. Mai befalet, at tilkjendegive Supplikanterne, at det i alle Punkter skal have sit Forblivende med det allerhøieste Reskript af 20. April d. A., og at den af dem indsendte utilbørlige Ansøgning kun har tjent til at bestyrke den i Reskriptet udtalte, paa de optagne Forhører begrundede, allerhøieste Kiendelse, over det nu opløste Korps. (Danv.)